אלי פוקס

אלי (אליהו) פוקס (15 בינואר 1924 - 3 במרץ 1992) היה כדורגלן ומאמן כדורגל ישראלי, אחד הכדורגלנים המובילים בשנות ה-40 וה-50 בישראל. על שמו נקראת קבוצת נערים ב' של מכבי תל אביב.

ביוגרפיה 
פוקס התגלה על ידי המאמן אגון פולק והחל לשחק במכבי תל אביב ב-1941. אחיו הצעיר, יונה, שיחק גם הוא בקבוצה. כשחקן כיכב פוקס, שהתנשא לגובה של 1.86 מטר, בתפקיד רץ (קשר), ואף היה הקפטן של הקבוצה שנים רבות וזכה עימה בחמש אליפויות וארבעה גביעים. כמו כן הופיע פוקס תשע פעמים במדי נבחרת ישראל בשנים 1948–1954, חלקם כקפטן הנבחרת.

בשנת 1954 עזב את מכבי תל אביב עקב סכסוך עם ההנהלה והמאמן ג'רי בית הלוי, והחל באימון, תחילה בתור מאמן-שחקן, במכבי חיפה, שבה השריש סגנון משחק התקפי ואטרקטיבי, עם רעיונות מודרניים לטקטיקה במשחק הכדורגל.

בשנת 1959 יצאה הודעה על מינויו למאמן נבחרת ישראל, אבל סמוך להמראה למשחק הידידות בוורוצלאב נגד נבחרת פולין הוחלט בהתאחדות לכדורגל למנות במקומו את היהודי-הונגרי גיולה מאנדי, שפוקס סירב לשמש כעוזרו.

לאחר תקופתו במכבי חיפה אימן מספר קבוצות בישראל, ביניהן הפועל קריית חיים,מכבי פתח תקווה,הפועל תל אביב, הפועל ירושלים,בית"ר תל אביב, הפועל אשדוד, הפועל עכו, מכבי נתניה, הפועל קריית שמונה (יועץ), הפועל באר שבע, מכבי שעריים, בני יהודה תל אביב,בית"ר ירושלים,קדצניה שנייה במכבי חיפה, ועוד קבוצות.

כמו כן, אימן פוקס גם בווסטיו אפולון ופורט אליזבת שבדרום אפריקה, באולימפיאקוס ניקוסיה ובאומוניה ניקוסיה שבקפריסין בהצלחה יחסית, כאשר בדרום אפריקה זכה באליפות ובקפריסין זכה באליפות וסגנות. כאשר ב-1960 הפסידה קבוצתו אמוניה ניקוסיה את התואר על חודה של נקודה בעקבות ערעור של קבוצת אנורתוסיס פמגוסטה, שזכתה במקומה באליפות. בנוסף הגיע פוקס בקפריסין לגמר גביע אחד עם אולימפאקוס.

כמו כן בסוף שנות ה-80 כתב טורים על ספורט בעיתון חדשות.

בשנת 1992 נפטר פוקס בגיל 68 מדום לב, במהלך עבודתו כאיש תחזוקה בחברת ארקיע, שם עבד לאחר הפרישה מחיי הכדורגל.

תארים

כשחקן
מכבי תל אביב
  אליפויות (5):1941-1942, 1946-1947, 1949-1950, 1951-1952, 1953-1954
 גביע המדינה (4): 1940-1941, 1945-1946, 1946-1947, 1953-1954

כמאמן
פורט אליזבת
 אליפויות (1): 1966/1967
אולימפאקוס ניקוסיה
 אליפויות (1): 1968/1969

קישורים חיצוניים 

 משחקי אלי פוקס בנבחרת ישראל, אתר ההתאחדות לכדורגל בישראל
 אתר הנצחה לזכר אלי פוקס
 אלי פוקס, באתר Jews in Sports
 משה לרר, "...ועל אלי פוקס כבר שמעתם?", nfc, 17 באוגוסט 2003
 

 דף באתרה של אומוניה ניקוסיה שמדבר על תקופתו כמאמן שם (יוונית)

הערות שוליים

כדורגלנים ישראלים
קשרי כדורגל ישראלים
תל אביב-יפו: כדורגלנים
כדורגלני מכבי תל אביב
כדורגלני מכבי חיפה
כדורגלני נבחרת ישראל
מאמני כדורגל ישראלים
מאמני בית"ר ירושלים
מאמני מכבי חיפה
מאמני הפועל אשדוד
מאמני הפועל עכו
מאמני מכבי נתניה
מאמני הפועל ירושלים
מאמני מכבי פתח תקווה
מאמני הפועל תל אביב
מאמני הפועל בית שאן
מאמני הפועל באר שבע
מאמני מכבי שעריים
מאמני בני יהודה תל אביב
מאמני אולימפיאקוס ניקוסיה
מאמני אומוניה ניקוסיה
חברי היכל התהילה של הכדורגל הישראלי
עובדי ארקיע
אישים שהונצחו על בולי ישראל
ישראלים שנולדו ב-1924
ישראלים שנפטרו ב-1992